ร้านอยู่หลัง Big C ราษฎร์บูรณะ ติดริมแม่น้ำ เปิดมา 8 ปีแล้ว (ตามที่พนักงานบอก) ...​ ครัวเปิด 6 โมงเย็น แต่ก่อนร้านเปิด ก็มีคนเข้าไปในร้านก่อนแล้ว ส่วนใหญ่เท่าที่เห็นก็จะไปนั่งชิลจิบเบียร์กันก่อน

- หมูตุ๋นผัดฉ่า  ควรจะคลุกให้ดีๆ ก่อน  ไม่งั้นรสชาติจะเหมือนเรากินหมูตุ๋นอย่างเดียว ...  พูดถึงเนื้อหมูตุ๋น ผมว่าอร่อยเลยครับ นิ่มมาก
- ปลากระพงทอดน้ำปลา ผมว่าไม่ค่อยเวิร์ค ทั้งๆ ที่พนักงานที่ร้านแนะนำ ปลาตัวเล็กและทางร้านไม่มีน้ำราดแบบหวานๆ เหมือนร้านอื่น  มีแต่น้ำจิ้มซีฟู้ด ซึ่งผมว่ามันไม่เข้ากัน
- หมูมะนาว ไม่ได้เป็นแบบหมูนิ่มๆ แต่รสชาติก็ใช้ได้  ถึงแม้บางชิ้นจะสุกไม่ทั่ว -*-
- ผัดผักบุ้งทอดกรอบ เมนูนี้ใช้ได้เลยทีเดียว ถึงหน้าตาจะธรรมดาๆ เมื่อเทียบกับร้านอื่นๆ
- เห็ดเข็มทองผัดกุ้ง  เมนูนี้ฟังดูธรรมดามากๆ ครับ  แต่ไม่ค่อยเห็นมันอยู่ในเมนูของร้านที่ขายอาหารไทย รสชาติอร่อยครับ สั่งโลด
- ทอดมันกุ้ง  ไม่มีน้ำจิ้มบ๊วยให้ มีแต่น้ำจิ้มไก่ซะงั้น
- ผัดผักรวมมิตร   เห็นพ่อผมชอบแฮะ สั่งซ้ำด้วย :)
- คอหมูย่าง เป็นแบบมันๆ ... รสชาติเฉยๆ สู้ร้านส้มตำไม่ได้

กินกัน 6 คน เสียไป 1720 บาท (สั่งอาหารไปเยอะเหมือนกัน มีสั่งกลับบ้านด้วย)

โดยรวมแล้วรสชาติธรรมดา ราคาออกจะแพงไปหน่อย เพราะแต่ละเมนูจะมาเป็นที่เล็กๆ ...​ เข้าใจว่าร้านนี้น่าจะเน้นขายเหล้าเบียร์มากกว่ามั้ง ราคาอาหารเลยไม่ถูก

ปล.​ เห็นมีร้านชื่อเดียวกันอยู่ใกล้ๆ กับสี่แยกบุคคโล ... คิดว่าน่าจะเป็นร้านเดียวกัน 